
ประกาศองค์การบริหารส่วนตำบลทอนหงส์
เรื่อง  กำหนดวัน เวลา และสถานที่รับขึ้นทะเบียนผู้สูงอายุ  ผู้พิการ (รายใหม่)
เพื่อขอรับเงินสวัสดิการเบี้ยยังชีพ ประจำปีงบประมาณ พ.ศ. 2557
********************************


ตามระเบียบกระทรวงมหาดไทยว่าด้วยหลักเกณฑ์การจ่ายเบี้ยยังชีพผู้สูงอายุขององค์กรปกครองส่วนท้องถิ่น  พ.ศ. 2552  หมวด  2  ข้อ  7  กำหนดให้ภายในเดือนพฤศจิกายนของทุกปีให้ผู้ที่จะมีอายุครบหกสิบปีบริบูรณ์ขึ้นไปในปีงบประมาณถัดไป  มาลงทะเบียนและยื่นคำขอรับเบี้ยยังชีพผู้สูงอายุด้วยตนเองต่อองค์กรปกครองส่วนท้องถิ่นที่ตนมีภูมิลำเนา ณ สำนักงานขององค์กรปกครองส่วนท้องถิ่นหรือสถานที่ที่องค์กรปกครองส่วนท้องถิ่นกำหนด  
และตามระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยความพิการให้คนพิการขององค์กรปกครองส่วนท้องถิ่น  พ.ศ.2553   หมวด  2 ข้อ 7  กำหนดให้ภายในเดือนพฤศจิกายนของทุกปี ให้คนพิการลงทะเบียนและยื่นคำขอรับเงินเบี้ยความพิการในปีงบประมาณถัดไปด้วยตนเองต่อองค์กรปกครองส่วนท้องถิ่นที่ตนมีภูมิลำเนา  ณ องค์กรปกครองส่วนท้องถิ่น  นั้น


เพื่อให้การดำเนินงานรับลงทะเบียนผู้มีสิทธิรับเบี้ยยังชีพผู้สูงอายุและการลงทะเบียนผู้มีสิทธิรับเบี้ยความพิการประจำปีงบประมาณ  พ.ศ. 2557  เป็นไปด้วยความเรียบร้อยอย่างทั่วถึง         และเป็นธรรม   จึงกำหนดให้ผู้พิการและผู้สูงอายุรายใหม่ที่ยังไม่เคยลงทะเบียนมาก่อน และผู้ที่ย้ายภูมิลำเนาเข้ามาใหม่ในพื้นที่  มาขึ้นทะเบียนเพื่อขอรับเบี้ยความพิการและเบี้ยยังชีพผู้สูงอายุ         ซึ่งผู้สูงอายุจะต้องมีอายุ 60  ปีบริบูรณ์ขึ้นไป ( เกิดก่อนวันที่  1  ตุลาคม  2496)   มาขึ้นทะเบียนผู้มีสิทธิรับเบี้ยยังชีพผู้สูงอายุและผู้พิการประจำปีงบประมาณ พ.ศ.2557 ตามกำหนดเวลา  และสถานที่รับขึ้นทะเบียนฯ  ดังนี้
ระหว่างวันที่  1 - 30  พฤศจิกายน  2555  เวลา 08.30 - 16.30 น.   เว้นวันหยุดราชการ
ณ. ที่ทำการ อบต.ทอนหงส์  
เอกสารหลักฐานในการขอขึ้นทะเบียนผู้พิการ       เอกสารหลักฐานในการขอขึ้นทะเบียนผู้สูงอายุ

1. สำเนาบัตรประจำตัวประชาชน


1.  สำเนาบัตรประจำตัวประชาชน
2. สำเนาทะเบียนบ้าน



2.  สำเนาทะเบียนบ้าน
3. สำเนาสมุดบัญชี ธกส. สาขาพรหมคีรี

3.  สำเนาสมุดบัญชี ธกส. สาขาพรหมคีรี
4. สำเนาบัตรประจำตัวคนพิการ

จึงประกาศมาเพื่อทราบโดยทั่วกัน

         ประกาศ  ณ  วันที่   2  เดือน  ตุลาคม พ.ศ.  2555
    (นางชินรัตน์  กรงกรด)
                                                           
ปลัดองค์การบริหารส่วนตำบล  ปฏิบัติหน้าที่
    นายกองค์การบริหารส่วนตำบลทอนหงส์
